Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu kutsui palestiinalaispresidentti Abbasin -
uusimaan rauhanprosessin ilman ennakkoehtoja.
Euroopan parlamentti hyväksyi enemmistöllä päätöksen merkitä -
Länsirannan asutuksista tulevat tuotteet kaikissa EU:n jäsenmaissa.
Palestiinalaisten lippu nostetaan YK:n päämajassa salkoon.
YK:n yleiskokous hyväksyi päätöksen ylivoimaisella enemmistöllä.
Pääministeri Netanjahu on kahden päivän virkamatkalla Iso-Britanniassa.
Hän tapasi brittipääministeri David Cameronin.
Tapaamisessa Netanjahu vakuutti sitoumustaan -
etsiä kestävää ratkaisua vuosikymmenten konfliktiin -
ja kutsui palestiinalaisia palaamaan suoriin neuvotteluihin välittömästi.
Olen valmis palaamaan neuvotteluihin palestiinalaisten kanssa -
ilman ennakkoehtoja. Olen valmis siihen välittömästi.
Netanjahu pyysi Iso-Britanniaa tekemään yhteistyötä Israelin kanssa -
aseellista islamia vastaan. Se on ajanut Lähi-idän kaaokseen, -
joka on vaikuttanut suoraan niin Israeliin kuin Eurooppaan.
Lähi-itä romahtaa aseellisen islamin kaksoisjoukkojen painosta.
Sunnimilitantteja johtaa ISIS, šiiamilitantteja Iran.
Uskon, että voimme tehdä käytännöllisillä tavoilla yhteistyötä -
ja saada aseellisen islamin perääntymään -
niin Lähi-idässä kuin Afrikassa.
Netanjahu pyysi myös edistämään kahdenvälistä talousyhteistyötä, -
joka Netanjahun mukaan toisi paremman tulevaisuuden -
niin Iso-Britannialle kuin juutalaisvaltiolle.
Tulevaisuus kuuluu uutta luoville.
Iso-Britannia ja Israel ovat suuria teknologian keskuksia.
Israel on maailman innovaation keskus, etenkin kyberturvallisuudessa.
Jos yhdistämme tutkimuksemme, -
voimme tarjota kansoillemme paremman tulevaisuuden ja vaurautta.
Euroopan parlamentti hyväksyi enemmistöllä päätöksen merkitä -
Länsirannan asutuksista tulevat tuotteet kaikissa EU:n jäsenmaissa.
Netanjahu vastasi päätökseen eilen, että se vahingoittaa rauhaa.
Hän lisäsi, että Israelilla on historiallinen muisto siitä, -
mitä kävi, kun Eurooppa alkoi merkitä juutalaistuotteita.
Netanjahu korosti, että Israelin ja palestiinalaisten konfliktin ytimessä -
eivät ole alue- ja asutuskiistat. Hän kutsui palestiinalaispresidenttiä -
uusimaan rauhanprosessin ilman ennakkoehtoja.
Olen valmis juuri nyt ilman minkäänlaisia ennakkoehtoja -
istumaan alas presidentti Abbasin kanssa ja neuvottelemaan rauhasta.
Olen valmis menemään Ramallaan, -
mikä on painajainen turvallisuushenkilökunnalleni.
Pysähdyn monesti falafel-kioskien luona, ja heidän on vain kestettävä se.
Abbas voi myös tulla Jerusalemiin, tai voimme viedä neuvottelut -
vaikkapa rauhaisaan paikkaan Sisiliaan tai Norjan vuonoille.
Mihin vain, milloin vain ja ilman ennakkoehtoja.
Palestiinalaisten lippu nostetaan YK:n päämajassa salkoon.
YK:n yleiskokous hyväksyi päätöksen ylivoimaisella enemmistöllä, -
mistä Israel raivostui.
Palestiinalaiset pitivät päätöstä askeleena YK-jäsenyyteen.
USA ja Israel kuuluvat niihin kahdeksaan maahan, -
jotka äänestivät palestiinalaisten ehdotusta vastaan.
Ehdotuksen mukaan tarkkailijajäsenet, kuten Palestiina, "nostavat lippunsa -
YK:n päämajaan ja YK:n virastoihin jäsenmaiden lippujen ohelle."
Todellinen kysymys ei ole se, nostavatko palestiinalaiset lippunsa, -
vaan se, nostaako YK valkoisen lipun -
ja antaa periksi instituution itsensä periaatteille.
Älköön kukaan tulko päivän äänestyksen tuloksen huiputtamaksi.
Yleiskokous julistaisi Maan litteäksi, jos palestiinalaiset sitä ehdottaisivat.
Oikeudenmukainen päätös Israelin―palestiinalaisten konfliktiin -
savutetaan vain vaikeiden valintojen ja neuvoteltujen kompromissien kautta.
Palestiinalaisten lipun nostaminen YK:n päämajan pihaan -
ei ole vaihtoehto neuvotteluille eikä se tuo osapuolia lähemmäs rauhaa.
Suurin osa 28:sta EU:n jäsenmaasta -
kuului niihin 45 maahan, jotka äänestivät tyhjää.
Ranska ja puolenkymmentä muuta maata äänesti ehdotuksen puolesta -
EU:n jakauduttua mielipiteessään.
Tämä äänestys tukee kahden valtion ratkaisua, -
jonka täytyy pysyä kaikkien kompas- sina ja on aina Ranskan kompassi.
Ranska teki päätöksen johdonmukaisuuden perusteella.
Vuonna 1982 knessetjäsen presidentti Mitterrand vaati -
palestiinalaisvaltion perustamista.
Siitä asti Ranska on pysynyt tiellään -
tukea joka vaiheessa palestiinalaisten aseman kohentamista.
Ranskan ohella EU-jäsenmaat Ruotsi, Italia, Espanja, Irlanti, Slovenia, -
Luxembourg, Belgia, Malta ja Puola äänestivät ehdotuksen puolesta.
Israel julisti lainsuojattomiksi kaksi palestiinalaista islamistiryhmää, -
jotka olivat osallistuneet mielenosoituksiin Temppelivuorella -
juutalaisten ja kristittyjen vierailuja vastaan.
Ryhmien kielto kuului Israelin pyrkimykseen -
vahvistaa auktoriteettinsa Temppelivuoresta, -
joka on juutalaisuuden pyhin paikka.
Muslimien kolmanneksi pyhin pyhättö al-Aksa-moskeija sijaitsee alueella.
Poliisi hyväksyy ainoastaan muslimien rukoilun alueella -
ja estää muiden uskontojen edustajia, -
kuten kristittyjä ja juutalaisia, rukoilemasta siellä.
Jordanian armeijan upseeri sanoi maan ottavan edelleen vastaan -
Syyrian pakolaisia, joista useimmat pakenevat ISISin vainoja.
Jordanian rajavartion komentaja puhui Rukbanin ylityspaikalla -
kolmen kilometrin päässä Syyrian rajalta.
Hän sanoi, että Jordaniaan tulevat tarkastetaan perusteellisesti -
sen varalta, että nämä kuuluvat terroristiryhmiin.
Jordaniaan tulevat pakolaiset tulevat Raqqasta ja Deir al-Zourista.
Ne ovat ISISin hallitsemia alueita. Heti kun joku tulee Jordaniaan, -
tarkastamme hänen taustansa. Turvallisuushenkilökunta auttaa siinä.
Skannaamme verkkokalvon, ja kirjaamme kaikki -
turvatarkastukseen tarvittavat tiedot, että kaikki on kunnossa.
Tietojen mukaan pakolaisia virtaa Jordaniaan.
Pakolaisten humanitaarisesta avusta huolehtiva Maailman ruokaohjelma -
ilmoitti kriittisestä rahoitusvajeesta. Se päätti keskittää avun vain niille, -
joiden he määrittelevät olevan kriittisessä avuntarpeessa.
Maailman ruokaohjelma on kärsinyt vuoden alusta asti rahoitusvajeesta.
Meidän täytyy keskittää nykyiset varat niille, jotka tarvitsevat eniten apua.
Kaikki viime vuosina auttamamme pakolaiset -
tarvitsevat jonkintasoista apua. Olemme arvioineet kattavasti -
pakolaisten avuntarpeen, ja keskitymme niihin perheisiin, -
jotka ovat erittäin haavoittuvaisia eivätkä pärjää ilman ulkoista apua.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Shabat shalom!
Iloista juhlaa ja hyvää uutta vuotta! Nähdään maanantaina!
Suomennos: Maija Tuukkanen